 Nakụkọ siri na-aka ndị Channels Television bịara anyị, gọọmenti Steeti Rivers eliena mmadụ 89 nime mmadụ 95 ndị ahụ ọkụ gbagburu nụbọchị Tọzdee. E likọtara ha niile ọnụ notu ọnụ ili nOkobe. A chọpụtara ndị nwe mmadụ 6, were bunye ha ozu ndị nke ha. E liri mmadụ 86 ndị ọzọ a na-amaghị ndị nwe ha nobodo Okobe dị nokpuru ọchịchị Ahoada West.  Ọ bụ gịnị gburu ndị a? Ndị uwe ojii na Port-Harcourt na-ekwu notu ụgbọala tanka e ji ebu mmanụ petrol mebiri. Igwe mmadụ were gbakọọ ebe ahụ na-ezuru mmanụ petrol. Tanka ahụ mechara gbawaa, bọrọ ọkụ. Ọkụ gbagburu mmadụ 95. Mmadụ 18 merụrụ ahụ. Mkpamkpa a kpara nụtụtụ Tọzdee.Ị ga-echete nụdị ihe a emego mbụ na Lagos, nabalị 26 nke ọnwa Disemba afọ 2006. Ọkụ gbagburu igwe mmadụ ruru 300 ebe ha na-ezu oshi mmanụ petrol nebe ndị omekome kụpuru igwe paypụ na-ebu mmanu. 